Un elev de la Colegiul Tehnic de Comunicații Augustin Maior din Cluj și-a postat pe Facebook lucrarea de la examenul de simulare a BAC -ului.

Postarea este însoțită de mesajul: ”La valoareeeee :))) Asa se ia bacu la mate....”

”Sincer să fiu nu știu să rezolv exercițiile și decât să scriu tâmpenii să vă dau de lucru mai bine nu scriu nimic. Îmi ajunge în viață matematica pe care o știu!

Ar fi bine să nu mai dați atâția x și y la elevi pentru că s-ar putea să îi dereglați mental!

Mulțumesc pentru înțelegere!”, a scris elevul în lucrarea de la proba de matematică.

Elevul a fost notat cu 1, după simularea de la începutul lunii martie.